
ЧӐВАШ РЕСПУБЛИКИН
САККУНӖ

ТӐВАН ҪӖРШЫВӐН 1941–1945 ҪУЛСЕНЧИ 
АСЛӐ ВӐРҪИНЧЕ ҪӖНТЕРӲ ТУНӐРАНПА 75 ҪУЛ ҪИТНӖ МАЙ РАҪҪЕЙ ФЕДЕРАЦИЙӖН ЧӐВАШ РЕСПУБЛИКИН 
ТЕРРИТОРИЙӖНЧЕ ПУРӐНАКАН ГРАЖДАНӖСЕН УЙРӐМ КАТЕГОРИЙӖСЕНЕ ПӖР ХУТЧЕН УКҪА 
ПАРАССИ ҪИНЧЕН

Чӑваш Республикин Патшалӑх Канашӗ
2020 ҫулхи ака уйӑхӗн 16-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Тӑван ҫӗршывӑн 1941–1945 ҫулсенчи Аслӑ вӑрҫинче Ҫӗнтерӳ тунӑранпа 75 ҫул ҫитнӗ май Раҫҫей Федерацийӗн Чӑваш Республикин территорийӗнче пурӑнакан гражданӗсен уйрӑм категорийӗсене Чӑваш Республикин республика бюджетӗнчен пӗр хутчен укҫа (малалла – пӗр хутчен паракан укҫа) памалли йӗркене палӑртать.

[bookmark: P18]2 статья.	Пӗр хутчен паракан укҫана илекен граждансен категорийӗсем
Пӗр хутчен паракан укҫана Тӑван ҫӗршывӑн Аслӑ вӑрҫин инваличӗсене, Федерацин "Ветерансем ҫинчен" 1995 ҫулхи кӑрлач уйӑхӗн 12-мӗшӗнчи 5-ФЗ №-лӗ саккунӗн 2 статйин 1-мӗш пункчӗн 1–3-мӗш ҫум пункчӗсенче кӑтартнӑ ҫынсен шутӗнчи Тӑван ҫӗршывӑн Аслӑ вӑрҫин ветеранӗсене, фашистсемпе вӗсен союзникӗсем Иккӗмӗш тӗнче вӑрҫи вӑхӑтӗнче туса хунӑ концлагерьсен, геттосен, ирӗксӗр тытса усрамалли ытти вырӑнсен ҫула ҫитмен тыткӑнҫисем пулнӑ Раҫҫей Федерацийӗн гражданӗсем шутланакан тата Чӑваш Республикин территорийӗнче пурӑнакан ҫынсене (малалла – граждансем) параҫҫӗ. 

3 статья. Пӗр хутчен паракан укҫа виҫи
Пӗр хутчен паракан укҫа виҫи 25000 тенкӗпе танлашать.

4 статья. Пӗр хутчен укҫа памалли сӑлтавсем
[bookmark: P28]1. Граждансене пӗр хутчен укҫа парас ӗҫе Чӑваш Республикин Ӗҫлев тата социаллӑ хӳтлӗх министерствин Чӑваш Республикин "Социаллӑ пулӑшу паракан центр" хысна учрежденийӗнче (малалла – Центр) упранакан сведенисене тӗпе хурса, вӗсен право статусне ҫирӗплетекен хушма документсем ыйтмасӑр, туса пыраҫҫӗ.
2. Кирлӗ сведенисем Центрта пулман чухне гражданин 2020 ҫулхи ҫӗртме уйӑхӗн 10-мӗшӗнчен кая юлмасӑр хӑй чӑнласа пурӑнакан вырӑнта Центрӑн халӑха социаллӑ хӳтлӗх паракан пайне пӗр хутчен укҫа памалла тӑвасси ҫинчен заявлени (малалла тивӗҫлӗн – халӑха социаллӑ хӳтлӗх паракан пай, заявлени) тӑратать. 
Пӗр хутчен укҫа памалла тӑвасси ҫинчен калакан заявленипе пӗрле ҫак документсене тӑратмалла:
пӗр хутчен укҫа илмелли правӑна ҫирӗплетекен удостоверени копине;
[bookmark: P31][bookmark: P34]Раҫҫей Федерацийӗн гражданинӗн паспорчӗн копине е ҫыннӑн ятне-шывне палӑртакан ытти документ копине.
Ҫак пайра кӑтартнӑ документсен копийӗсене халӑха социаллӑ хӳтлӗх паракан пай оригиналпа танлаштарса ӗнентерет е вӗсене Раҫҫей Федерацийӗн саккунӗсемпе палӑртнӑ йӗркепе ӗнентерме пултараҫҫӗ.
Гражданин интересӗсене унӑн представителӗ тивӗҫтернӗ чухне асӑннӑ представитель кам пулнине тата унӑн полномочийӗсене ӗнентерекен документсене тӑратмалла.

[bookmark: P29]5 статья. Пӗр хутчен укҫа памалли йӗрке
1. Граждансене пӗр хутчен укҫа парасси ҫинчен калакан йышӑнӑва Центр ҫак Саккунӑн 4 статйин 1-мӗш пайӗпе килӗшӳллӗн 2020 ҫулхи ҫу уйӑхӗн 8-мӗшӗччен тӑвать.
2. Кирлӗ документсем Центрта пулман чухне пӗр хутчен укҫа памалла туни е ӑна паманни ҫинчен калакан йышӑнӑва халӑха социаллӑ хӳтлӗх паракан пай ҫак Саккунӑн 4 статйин 2-мӗш пайӗнче кӑтартнӑ мӗнпур документсем пырса ҫитнӗ кун хыҫҫӑн виҫӗ ӗҫ кунӗ хушшинче тӑвать.
Пӗр хутчен укҫа памалла туни е ӑна паманни ҫинчен калакан йышӑнӑва тунӑ кун хыҫҫӑн пилӗк ӗҫ кунӗ хушшинче халӑха социаллӑ хӳтлӗх паракан пай гражданина ҫакӑн ҫинчен пӗлтернине ярса парать. Пӗр хутчен укҫа паман чухне ҫакӑн ҫинчен пӗлтерсе ҫырнӑ хутра ӑна мӗншӗн паманнин сӑлтавне, жалоба памалли йӗркене кӑтартмалла.
Ҫак Саккунӑн 4 статйин 2-мӗш пайӗнче кӑтартнӑ заявление тата документсене (вӗсене тӗпе хурса пӗр хутчен укҫа памалла тунӑ) халӑха социаллӑ хӳтлӗх паракан пайра упранакан тӳлев ӗҫӗ ҫумне ҫӗлесе хураҫҫӗ.
3. Пӗр хутчен укҫа паманнин сӑлтавӗсем ҫаксем пулса тӑраҫҫӗ:
1) заявлени паракан ҫын ҫак Саккунӑн 2 статйинче кӑтартнӑ требованисене тивӗҫтерменни;
2) ҫак Саккунӑн 4 статйин 2-мӗш пайӗнче кӑтартнӑ документсене тӑ-ратманни е туллин тӑратманни;
3) панӑ заявленире тата (е) ҫак Саккунӑн 4 статйин 2-мӗш пайӗнче кӑтартнӑ документсенче тӗрӗс мар сведенисем пулни;
4) заявление тата ҫак Саккунӑн 4 статйин 2-мӗш пайӗнче кӑтартнӑ документсене вӗсене памалли вӑхӑт иртнӗ хыҫҫӑн тӑратни.

6 статья. Пӗр хутчен паракан укҫана куҫарса памалли йӗрке
Пӗр хутчен паракан укҫана граждансене куҫарса парас ӗҫе ҫак йӗркепе тӑваҫҫӗ:
ҫак Саккунӑн 4 статйин 1-мӗш пайӗпе килӗшӳллӗн – 2020 ҫулхи ҫу уйӑхӗн 31-мӗшӗччен Центрта упранакан сведенисене шута илсе федераци почта ҫыхӑнӑвӗ урлӑ е тата Центрпа тивӗҫлӗ организаци пӗр-пӗрин хушшинче тунӑ договора тӗпе хурса гражданин валли кредит организацийӗнче уҫнӑ счет ҫине куҫарса;
ҫак Саккунӑн 4 статйин 2-мӗш пайӗпе килӗшӳллӗн – укҫа парасси ҫинчен йышӑну тунӑ кун хыҫҫӑнхи вунӑ ӗҫ кунӗ хушшинче, анчах та 2020 ҫулхи ҫӗртме уйӑхӗн 30-мӗшӗнчен кая юлмасӑр, гражданин суйласа илнӗ тӑрӑх федераци почта ҫыхӑнӑвӗ урлӑ е Центрпа тивӗҫлӗ организаци пӗр-пӗрин хушшинче тунӑ договора тӗпе хурса гражданин валли кредит организацийӗнче уҫнӑ счет ҫине куҫарса.
[bookmark: _GoBack]7 статья.	Информацие Социаллӑ тивӗҫтерӗвӗн пӗрлехи патшалӑх информаци системине вырнаҫтарасси
Гражданина ҫак Саккунпа килӗшӳллӗн пӗр хутчен укҫа пани ҫинчен калакан информацие Социаллӑ тивӗҫтерӗвӗн пӗрлехи патшалӑх информаци системине вырнаҫтараҫҫӗ. Асӑннӑ информацие Социаллӑ тивӗҫтерӗвӗн пӗрлехи патшалӑх информаци системине вырнаҫтарас тата унтан илес ӗҫе Федерацин "Патшалӑхӑн социаллӑ пулӑшӑвӗ ҫинчен" 1999 ҫулхи утӑ уйӑхӗн 17-мӗшӗнчи 178-ФЗ №-лӗ саккунӗпе килӗшӳллӗн туса пыраҫҫӗ.

8 статья.	Пӗр хутчен укҫа панипе пулнӑ тӑкаксене укҫа-тенкӗпе тивӗҫтересси
Пӗр хутчен укҫа панипе пулакан тӑкаксене, ӑна илекенсене ҫитерсе панӑшӑн пулакан тӑкаксене кӗртсе, укҫа-тенкӗпе тивӗҫтерес ӗҫе Чӑваш Республикин республика бюджечӗн укҫи-тенки шучӗпе туса пыраҫҫӗ.

9 статья. Ҫак Саккун вӑя кӗресси
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет. 

	Чӑваш Республикин
Пуҫлӑхӗн тивӗҫӗсене
вӑхӑтлӑха пурнӑҫлакан
	

О. Николаев

